MIT-TIEQA TA' KAMARTI Ta' V. UNGARO Waħdi magħluq, nishar il-lejl f'kamarti Ngħarrex 'il fuq fil-kobor tas-smewwiet ; Seħer ta' dawl u dija jhennu 'l ħarsti Mitlufa wara l-ġmiel tas-sħarijiet, Naqbad f'idejja l-pinna, inħarbex fuq il-karti ; Nisraq mill-kwiekeb sbieħ l-oħla ħlewwiet, Illewwen kwadri jisbqu l-akbar arti U fommi jfawwar bl-għaxqa tal-għanjiet. Il-qamar jarmi d-dawl musfar fiddieni, Il-kwiekeb jiżfnu dwaru kollha rżina U s-sema ħiemed nir b'wiċċu daħkan, Nara f'kull lejla f'ħin is-skiet sewdieni Jilbes is-sema lbies ta' l-akbar żina U jaħkem kullimkien b'xettru setgħan,